ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

Ո Ր Ո Շ ՈՒ Մ

\_\_\_ \_\_\_\_\_\_\_\_\_ 2023 թվականի N -Ն

ՍՈՑԻԱԼԱԿԱՆ ԾԱԽՍԵՐԻ ՏԵՍԱԿՆԵՐԻ ԱՌԱՆՁԻՆ ՈՒՂՂՈՒԹՅՈՒՆՆԵՐԸ, ԸՆՏԱՆԻՔԻ ԱՆԴԱՄՆԵՐԻ ՇՐՋԱՆԱԿԸ ԵՎ ՍՈՑԻԱԼԱԿԱՆ ԾԱԽՍԵՐԻ ՓՈԽՀԱՏՈՒՑՄԱՆ ԱՌԱՎԵԼԱԳՈՒՅՆ ՉԱՓԵՐԸ ՍԱՀՄԱՆԵԼՈՒ ՄԱՍԻՆ

Հիմք ընդունելով Հայաստանի Հանրապետության հարկային օրենսգրքի այսուհետ՝ Օրենս­­­­­­­գիրք 147.1-ին հոդվածի 2-րդ մասը՝ Հայաստանի Հան­րա­պե­տու­թյան կառա­վա­րու­թյունը որո­­շ­ում է.

1. Սահմանել սոցիալական ծախսերի տեսակների առանձին ուղղությունները, ընտանիքի անդամ­­­­ների շրջանակը և սոցիալական ծախսերի փոխհատուցման առավելագույն չափերը՝ համա­­­ձայն հավելվածի:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից և կիրառվում է 2023 թվականի հունվարի 1-ից հետո ընկած ժամա­նա­կա­հատ­վածում մատուց­ված՝ ­­­առող­­ջա­պահության և կրթության ­ծառայությունների համար 2023 թվա­կանի հունվարի 1-ից հետո դուրս գրված հաշ­վար­կային փաստաթղթերով հիմ­­­նա­վոր­ված՝ առողջա­պահության և կրթու­­թյան ծառա­յու­թյուն­ների գծով կատար­ված ծախսերի մասով:

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

Հավելված

ՀՀ կառավարության 2023 թվականի

\_\_\_\_\_\_\_\_ ի N -Ն որոշման

սոցիալական ծախսերի տեսակների առանձին ուղղություններ, ընտանիքի անդամների շրջանակ եվ ՍՈՑԻԱԼԱԿԱՆ ԾԱԽՍԵՐԻ փոխհատուցման առավելագույն չափեր

Սույն հավելվածով կարգավորվում են սոցիալական ծախսերի տեսակների առան­ձին ուղղու­­­թյուն­­ների, ընտանիքի անդամների շրջանակի և սոցիալական ծախսերի փոխ­հա­տուց­ման առավելագույն չափերի հետ կապ­­ված հարաբերությունները:

Հար­­կային օրենսգրքի այսուհետ՝ Օրենսգրքի 156-րդ հոդվածի 4.1-ին մասով սահ­ման­ված ժամանակացույցի համաձայն՝ տվյալ հաշվետու տարվա համար հայտարարագիր ներկա­յաց­նելու պարտավորություն կրող ֆիզի­­­կա­կան անձի` սոցիալական ծախսերի փոխ­հա­տուց­­ման իրավունքը ծագում է, եթե ֆիզի­կա­կան անձը հաշվետու հար­կային տարվա համար դրան հաջոր­դող հարկային տարվա ընթացքում Օրենս­­­գրքի 53-րդ հոդ­­վա­­ծով սահ­մանված կարգով հար­կա­յին մարմին է ներ­կա­յաց­րել եկա­մտա­յին հարկի տարեկան հաշ­վարկ­ը­ (հայ­տա­րա­­րագիրը):

Ֆիզիկական անձի կողմից կատարված սոցիալական ծախսերի հիմնավորման նպա­տա­կով դուրս գրված հաշվարկային փաստաթղթերում ֆիզիկական անձի հանրային ծառա­յու­թյուն­ների համարանիշի կամ հանրային ծառայությունների համարանիշ չունենալու մասին տեղե­կանքի համարի առկայությունը պարտադիր է:

Սոցիալական ծախսերի փոխհատուցման նպատակով ֆիզի­­­կական անձի ընտա­նիքի անդամ­­ներ են համարվում նրա ամուսինը, ծնողները և զա­վակ­ները (որդեգրողներն ու որդե­գրված­ները): Ընտանիքի անդամ հանդիսանալը հիմնավորվում է հետևյալ փաստաթղթերով.

1. ամուսնու դեպքում՝ ամուսնության վկայական,
2. ծնողի դեպքում՝ ծնողի՝ անձը հաստատող փաստաթուղթ և հայտարարատուի ծննդյան վկայական,
3. զավակի դեպքում՝ ծննդյան վկայական,
4. որդեգրողի, որդեգրվածի դեպքում՝ որդեգրելու կամ որդեգրվելու համապատասխան հիմքը հաստատող փաստաթուղթ:

Առողջապահության գծով սոցիալական ծախսեր են համարվում Հայաստանի Հան­րա­պե­­­տու­­թյունում գործող ապահովագրական ընկերություններից առողջության ապա­հո­վա­­­­գրա­­կան փաթեթի ձեռքբերման ծախսերը: Օրենսգրքի 156-րդ հոդվածի 4.1-ին մասով սահմանված՝ տվյալ հաշվետու տարվա համար հայտարարագիր ներկայացնելու պարտավորություն կրող ֆիզի­­­կա­կան անձ հան­դի­սա­ցող՝ ՀՀ կառա­վարության 2012 թվա­կանի դեկտեմբերի 27-ի թիվ 1691-Ն որոշմամբ սահ­­ման­ված սոցիալական փաթեթի շահառուները առողջապահության գծով սոցիա­լա­կան ծախսի փոխ­հատուց­ման իրավունքից կարող են օգտվել միայն ընտանիքի անդամների համար ապա­հո­վա­­­­գրա­­կան փաթեթի ձեռք բերման ծախսերի մասով:

Կրթության գծով սոցիալական ծախսեր են համարվում Հայաստանի Հան­րա­պե­տու­թյու­նում իրականացվող նախադպրոցական, տարրական (ընդհանուր, մասնագիտացված, հատուկ), հիմնական (ընդհանուր, մասնագիտացված, հատուկ), միջնակարգ (ընդհանուր, մաս­նա­գիտաց­ված, հատուկ), նախնական մասնագիտական (արհեստագործական), միջին մաս­նա­գիտական, բարձ­րագույն մասնագիտական և հետբուհական մասնագիտական կրթական ծրագ­րերի մասով կատար­ված ուսման վճարները: Հաշվետու տարվա ընթացքում Օրենսգրքի 160.1-ին հոդվածով սահմանված՝ ուսման վճարների փոխհատուցման նպատակով եկամտային հարկի գումարների վերադարձման համակարգից օգտված ֆիզիկական անձինք չեն կարող օգտվել նույն հաշվետու տարվա մասով կատարված կրթության գծով սոցիալական ծախսից:

Առանձին ուղղություններով սոցիալական ծախսերի փոխհատուցման առավելագույն չափեր են համարվում`

1. առողջապահության գծով սոցիալական ծախսի համար՝ տարեկան առա­վելագույնը 50.000 ՀՀ դրամը,
2. կրթության գծով սոցիալական ծախսի համար՝ տարեկան առա­վելագույնը 100.000 ՀՀ դրամը:

Ֆիզիկական անձի՝ իր և իր ընտանիքի անդամների համար կատարված բոլոր ուղղու­թյուն­ներով սոցիալական ծախսերի առավելագույն չափը կազմում է տարե­կան 100.000 ՀՀ դրամ: